
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 407 

1 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση-Παραχώρηση Ξεν/χειακού Τουριστικού 

Λιμένα στον Αγ. Γεώργιο Λιχάδας Ν. Εύβοιας. 1 

Καθορισμός θέσεων πρακτικής άσκησης σπουδαστών 

Τ.Ε.Ι στο Τ.Ε.Ι Πάτρας. 2 

Έγκριση υπερωριακής απασχόλησης σε ένα (1) οδηγό 
με σχέση εργασίας Ι.Δ. Αορίστου Χρόνου του ΤΕΙ 

Λαμίας. 3 

Τροποποίηση και συμπλήρωση της Φ253/128314/Β6 
(ΦΕΚ 1538/τ.Β') απόφαση του Υπουργού Εθνικής 

Παιδείας και Θρησκευμάτων. 4 

Τροποποίηση και συμπλήρωση της Φ253/Β6/1340/ 
11.5.2001 (ΦΕΚ 565/τ.Β') απόφαση του Υπουργού 

Εθνικής Παιδείας και θρησκευμάτων. 5 

Προσαρμογή της συστατικής πράξης του Ν.Π.Δ.Δ. 
«Δημοτικό Γυμναστήριο Σπάτων - Αττικής» (ΦΕΚ 

214/τ.Β'/19.3.1971) στις διατάξεις του Δ.Κ.Κ. 6 

Σύσταση στο Δήμο Λειβαθούς Ν. Κεφαλληνίας Νομι¬ 
κού προσώπου με την επωνυμία «Σχολική Επιτροπή 

Ειδικού Δημοτικού Σχολείου Περατάτων». 7 

Μεταφορά μίας κενής οργανικής θέσης Δ.Ε.Π. στη 
Σχολή Αρχιτεκτόνων Μηχανικών του Ε.Μ.Π. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Φ. 12.1/127099/Β3 και 
Φ. 12.1/5794/Β3 αποφάσεις του Υπουργού Εθνικής 
Παιδείας και Θρησκευμάτων. 9 


ΑΠΟΦΑΣΕΙ Σ 

Αριθ. Τ/3012 (1) 

Χωροθέτηση-Παραχώρηση Ξεν/χειακού Τουριστικού Λι¬ 
μένα στον Αγ. Γεώργιο Λιχάδας Ν. Εύβοιας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Κεφ. Γ 2160/1993 (118 Α) όπως 
τροποποιήθηκε και ισχύει. 

2. Τις διατάξεις του Π.Δ. 27/96 (ΦΕΚ 19 Α) περί συγχώ¬ 
νευσης των Υπουργείων Τουρισμού, Βιομηχανίας, Ενέρ¬ 


γειας και Τεχνολογίας και Εμπορίου στο Υπουργείο Ανά¬ 
πτυξης. 

3. Τις διατάξεις του Π.Δ. 388/24.10.2001 (ΦΕΚ254Α) πε¬ 
ρί διορισμού Υπουργών, Αναπληρωτή Υπουργού και Υφυ¬ 
πουργών. 

4. Τις διατάξεις του Π.Δ. 142/12.6.2001 (ΦΕΚ123Α) πε¬ 
ρί σύστασης Γ ενικής Γ ραμματείας Τ ουρισμού στο Υπουρ¬ 
γείο Ανάπτυξης. 

5. Την Τ/14867/2.12.2003 κοινή απόφαση Πρωθυπουρ¬ 
γού και Υπουργού Ανάπτυξης περί διορισμού Γενικού 
Γραμματέα Τουρισμού στη Γενική Γραμματεία Τουρι¬ 
σμού του Υπουργείου Ανάπτυξης. (ΦΕΚ278 Γ). 

6. Το 313/19.9.2001 (Φ.Ε.Κ211 Α) Π.Δ. περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 

7. Την 485/31.10.2001 (ΦΕΚ 1484 Β) κοινή απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

8. Την Τ/5735/3.6.2003 (ΦΕΚ 761 Β'), περί συγκρότησης 
της Επιτροπής Τουριστικών Λιμένων του άρθ. 30 του Ν. 
2160/93 όπως αντικαταστάθηκε με τις διατάξεις του άρθ. 
38 του Ν. 3105/2003. 

9. Το από 28.3.2000 (Αρ. Πρωτ. Τ/1226/28.3.2000 δικό 
μας) αίτημα της ΓΡΕΓΟΛΙΜΑΝΟ ΕΤΑΒΕΑΈ. 

10. Το 008294/11.1.2001 Ειδικό Σήμα Λειτουργίας του 
Ξεν/χείου ΓΡΕΓΟΛΙΜΑΝΟ (πρώην ΟΙ_υΒ ΜΕϋΙΤΕΡΒΑ- 
ΝΕΕ) δυναμικότητας 490 δωματίων. 

11. Το Φ4/3 - 2/512/31.1.2003 έγγραφο της Εφορίας 
Ενάλιων Αρχαιοτήτων του ΥΠ.ΠΟ 

12. Το 542/153/02/15.2.2002 έγγραφο της Δ/νσης Α2 
του ΓΕΝ. 

13. Το 919.33384/4/97/26.3.2002 έγγραφο της υπηρε¬ 
σίας Φάρων. 

14. Το 164/19.6.2003 Πρακτικό της Επιτροπής Τουρι¬ 
στικών Λιμένων. 

15. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε, σύμφωνα με τις διατάξεις του άρθρ. 35 
του Ν. 2160/93 την χωροθέτηση του ξενοδοχειακού του¬ 
ριστικού λιμένα, δυναμικότητας 32 σκαφών, έμπροσθεν 

του ξενοδοχειακού συγκροτήματος «ΓΡΕΓΟΛΙΜΑΝΟ», 
στονΑγ. Γεώργιο Λιχάδαςτου Νομού Εύβοιας, σύμφωνα 
με την υποβληθείσα μελέτη, η οποία περιλαμβάνει την τε¬ 
χνική περιγραφή και την οριζοντιογραφία (αρ. σχεδίου 3) 
του έργου, που συντάχθηκε από την Β.ΟΌ. Εηςιίηθθπηρ 
και αποτελεί αναπόσπαστο μέρος της παρούσας. 

Η συνολική επιφάνεια της χερσαίας ζώνης είναι: 
2.851,00τ.μ. 

Η συνολική επιφάνεια της θαλάσσιας ζώνης είναι: 
19.063,00τ.μ. 

Σύμφωνα με την μελέτη προβλέπεται η κατασκευή ή κα¬ 
θαίρεση των παρακάτω έργων: 

α) Καθαίρεση της υφιστάμενης - επί πασσάλων - προ¬ 
βλήτας και κατασκευή νέας προβλήτας (Π2), επίσης επί 
πασσάλων (στην ίδια θέση) μήκους 69.80 μέτρων και πλά¬ 
τους 2,50 μ. για την λειτουργία των θαλάσσιων σπόρ και 
των ναυταθλητικών δραστηριοτήτων. 

β) Κατασκευή νέας - επί πασσάλων - προβλήτας (Π1), 
έμπροσθεν του ελικοδρομίου, συνολικού μήκους 89,60 
μέτρων και πλάτους 4,00 μέτρων για την από-επιβίβαση 
των πελατών του ξενοδοχείου. 

γ) Καθαίρεση της παλαιός από σκυρόδεμα, σταθερής 
προβλήτας και πλήρης αποκατάσταση της παραλίας. 

Η έγκριση χωροθέτησηςτου ως άνω καταφυγίου παρέ¬ 
χεται υπό τις εξής προϋποθέσεις: 

• Να κατασκευαστεί εγκατάσταση ηλεκτροδότησης - 
υδροδότησης με παροχή ηλεκτρικού ρεύματος και νερού 
στις δύο προβλήτες και να εγκατασταθούν πέντε πίλλαρς 
τροφοδοσίας στην προβλήτα Νοί και έξι πίλλαρς τροφο¬ 
δοσίας στην προβλήτα Νο 2. 

• Να υπάρχει άπλετος ηλεκτροφωτισμός των προβλη¬ 
τών και του περιβάλλοντος χώρου. 

• Να εξασφαλισθεί η οδική προσπέλαση στοντουριστι- 
κό λιμένα. 

• Να υπάρχει η δυνατότητα τηλεφωνικής σύνδεσης. 

• Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία και να 
τηρηθούν οι διατάξεις της 10/2002 (ΦΕΚ 884 Β ) Πυρο¬ 
σβεστικής Διάταξης. 

• Να προβλεφθεί η παραλαβή, η μεταφορά και αποκο¬ 
μιδή στις εγκαταστάσεις αποβλήτων και βιολογικών κα¬ 
ταλοίπων της ξενοδοχειακής μονάδας. 

• Να προβλεφθεί η συγκέντρωση, αποκομιδή και διά¬ 
θεση των ελαιωδών καταλοίπων σε εξουσιοδοτημένες 
προς τούτο εγκαταστάσεις. 

• Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

• Να διατίθενται από τον φορέα διαχείρισης υλικά και 
μέσα απορρύπανσης που θα υποδειχθούν απάτην οικεία 
Λιμενική Αρχή και να τηρούνται τα προβλεπόμενα από τον 
Ν. 743/77 (ΦΕΚ319Α) και την 3418/07/02 (ΦΕΚ712Β) κοι¬ 
νή υπουργική απόφαση «Μέτρα και όροι για τις λιμενικές 
εγκαταστάσεις παραλαβής αποβλήτων που παράγονται 
στα πλοία και καταλοίπων φορτίων». 

• Να εκδοθεί πριν από την έναρξη των εργασιών, η προ- 
βλεπόμενη στο άρθρο 260 του Γ ενικού Κανονισμού Λιμέ¬ 
νων άδεια από την οικεία Λιμενική Αρχή, η οποία και θα 
υποδείξειτυχόν απαραίτητα μέτρα για τηνπροστασία του 
θαλάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης έργων. 

• Ναφωτοσημανθούντα έργα σύμφωνα με τις οδηγίες 
της Υπηρεσίας Φάρων και σύμφωνα με το αρ. 21 του Νό¬ 
μου 1629/51. 


• Να εξακολουθήσει να λειτουργεί, προς αποφυγή ναυ¬ 
τικών ατυχημάτων, η προσωρινή φωτοσήμανση και στην 
περίπτωση διακοπής ή πέρατος των έργων μέχρι την 
έναρξη της οριστικής φωτοσήμανσης. 

• Επισημαίνεται η ποινική και αστική ευθύνη του φορέα 
διαχείρισης στην περίπτωση ναυτικού ατυχήματος, κατά 
την διάρκεια εκτελέσεως των έργων, επειδή δεν ελήφθη- 
σαντα αναγκαία μέτρα φωτοσημάνσεως. 

• Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

• Να εξασφαλισθεί η απρόσκοπτη και ασφαλής άσκη¬ 
ση των ναυταθλητικών δραστηριοτήτων και να ληφθούν 
όλα τα αναγκαία μέτρα προς αποφυγή ατυχημάτων των 
αθλουμένων και των λουσμένων. 

• Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας τους, προκειμένου να προβεί στην έκ¬ 
δοση των σχετικών προαγγελιών για την ενημέρωση των 
ναυτιλλομένων. 

• Μετά το πέρας εκτέλεσης των εργασιών κατασκευής 
να αποσταλεί στην ανωτέρω Υπηρεσία λεπτομερής ορι- 
ζοντιογραφία και ακριβές βυθομετρικό διάγραμμα προ¬ 
κειμένου ναπροβεί στην ενημέρωση των αντίστοιχωνΧΕΕ 
και λοιπών ναυτιλιακών βοηθημάτων. 

• Να τηρηθούν απαρέγκλιτα οι διατάξεις του Ν. 
3028/02 (ΦΕΚ 153 Α'/28.6.2002). 

• Να εφαρμοστούν η Τεχνική Έκθεση (κεφ. 4.3. «Προ- 
τεινόμενα έργα» της μελέτης) και τα σχέδια τα θεωρημέ¬ 
να από την Εφορεία Εναλίων Αρχαιοτήτων. 

• Ναληφθούν όλες οι νόμιμες άδειες και εγκρίσεις, που 
αφορούν στην εκτέλεση των προαναφερομένων έργων 
από τις αρμόδιες Υπηρεσίες. 

Τυχόν επιβληθέντα πρόστιμα για αυθαίρετες ή παράνο¬ 
μες κατασκευές δεν αίρονται. 

2. Με την παρούσα απόφαση, το Ελληνικό Δημόσιο, 
όπως νομίμως εκπροσωπείται, παραχωρεί σύμφωνα με τις 
διατάξεις της παρ. 3 άρθ. 35 του Ν. 2160/93, τη χρήση δι¬ 
οίκηση διαχείριση και συντήρηση του ξενοδοχειακού του¬ 
ριστικού λιμένα, στην «ΓΡΕΓΟΛΙΜΑΝΟ ΕΤΑΒΕ Α.Ε.» (φο¬ 
ρέα διαχείρισης του ξενοδοχειακού τουριστικού λιμένα). 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση, αρχίζει από τη δημοσίευση της παρού¬ 
σας και λήγει μετά την πάροδο εικοσαετίας από την έναρ¬ 
ξη λειτουργίας του ξενοδοχειακού τουριστικού λιμένα, η 
οποία θα πιστοποιηθεί από την Υπηρεσία μας. 

Γιατο προαναφερόμενο χρονικό διάστημα, δεν οφείλε¬ 
ται αντάλλαγμα για τη χρήση της ζώνης του ξενοδοχεια¬ 
κού τουριστικού λιμένα. 

Μετά την πάροδο εικοσαετίας από την έναρξη λειτουρ¬ 
γίας του λιμένα, δύναται να παραταθεί η διάρκεια παρα¬ 
χώρησης της χρήσης-διαχείρισής του, με απόφαση του 
Υπ. Ανάπτυξης στην οποία θα καθορισθεί και το ύψος του 
χρηματικού ανταλλάγματος. 

Η διάρκεια της χρήσης συναρτάται άμεσα με τη λει¬ 
τουργία της προαναφερόμενης ξενοδοχειακής μονάδας 
σε περίπτωση δε που παύσει η λειτουργία της λήγει αυ¬ 
τοδικαίως η παρούσα παραχώρηση. 

Τα πάσης φύσεως έργα του ξενοδοχειακού τουριστι¬ 
κού λιμένα, πρέπει να εκτελεσθούν, σύμφωνα με τις εγκε¬ 
κριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Τα έργα και οι εγκαταστάσεις του ξενοδοχειακού τουρι¬ 
στικού λιμένα που κατασκευάζονται με μέριμνα της ξενο¬ 
δοχειακής μονάδας, ανήκουν κατά κυριότητα στο Δημόσιο. 

Για την καλή και έγκαιρη εκτέλεση των έργων, ο φορέ¬ 
ας διαχείρισης παρέδωσε στην Διεύθυνση Θαλάσσιου 
Τουρισμού και Τουριστικών Λιμένων, την υπ’ αριθμ. 
993/Δ299/659/30.1.2004 Εγγυητική Επιστολή της ΑΙΡΗΑ 
ΒΑΝΚ, αορίστου διάρκειας, ποσού είκοσι επτά χιλιάδων 
επτακοσίων πενήντα χιλιάδων (27.750) ευρώ. 

Η ως άνω εγγύηση θα επιστραφεί στον φορέα διαχείρι¬ 
σης εντός τριών μηνών από την προσήκουσα ολοκλήρω¬ 
ση του συνόλου των έργων του ξενοδοχειακού τουριστι¬ 
κού λιμένα. 

Τα έξοδα για την έκδοση και διατήρηση σε ισχύ της προ- 
αναφερόμενης εγγύησης βαρύνουν αποκλειστικά τον 
φορέα διαχείρισης. 

Τα προβλεπόμενα πάσης φύσεως έργα και εγκαταστά¬ 
σεις του ξενοδοχειακού τουριστικού λιμένα θα πρέπει να 
ολοκληρωθούν το αργότερο εντός τριών ετών από τη δη¬ 
μοσίευση της παρούσας. 

Σε περίπτωση παράβασης του προαναφερόμενης προ¬ 
θεσμίας ολοκλήρωσης του έργου με υπαιτιότητα του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις, που συνίστανται για κάθε μήνα καθυστέ¬ 
ρησης σε ποσοστό 1/12 του ποσού των 27.750 ευρώ που 
αποτελεί την εγγύηση για την καλή και έγκαιρη εκτέλεση 
των έργων. 

Ο φορέας διαχείρισης υποχρεούται: 

-Να διατηρείτον ξενοδοχειακό τουριστικό λιμένα σε κα¬ 
λή κατάσταση από πλευράς εγκαταστάσεων και παρεχο- 
μένων υπηρεσιών και να μεριμνά για την συντήρηση και 
τις αναγκαίες επισκευές των πάσης φύσεως έργων του λι¬ 
μένα, συμμορφούμενος προς τις τυχόν υποδείξεις των 
αρμοδίων οργάνων, που θα πραγματοποιούν τακτικούς 
και έκτακτους ελέγχους, τόσο κατά την διάρκεια κατα¬ 
σκευής των έργων όσο και καθ' όλη την διάρκεια λειτουρ¬ 
γίας του λιμένα. 

-Να λαμβάνει όλα τα αναγκαία μέτρα σύμφωνα με τις 
κείμενες διατάξεις και τα οριζόμενα στονΤ/9803/5.9.2003 
(ΦΕΚ1323 Β) Γενικό Κανονισμό Λειτουργίας Τουριστικών 
Λιμένων, για την προστασία του περιβάλλοντος, την ευ¬ 
ταξία και καθαριότητα του τουριστικού λιμένα, καθώς και 
για την ασφάλεια και προστασία των ελλιμενιζομένων 
σκαφών και χρηστών αυτού. 

-Απαγορεύεται οποιαδήποτε άλλη εκμετάλλευση ή η 
προς τρίτον παραχώρηση του ξενοδοχειακού τουριστι¬ 
κού λιμένα. Παράβαση της υποχρέωσης αυτής διαπιστώ¬ 
νεται με απόφαση του Υπουργού Ανάπτυξης μετά γνώμη 
της Επιτροπής Τουριστικών Λιμένων και συνεπάγεται αυ¬ 
τοδικαίως τη χωρίς αποζημίωση στέρηση του δικαιώμα¬ 
τος χρήσεως του τουριστικού λιμένα από την ξενοδοχει¬ 
ακή μονάδα. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του ξενο¬ 
δοχειακού τουριστικού λιμένα, κατά παντός κατά κανόνα 
ασφαλιζομένου κινδύνου, ζημίας ή ατυχήματος κατά την 
διάρκεια οιωνδήποτε εργασιών εκτέλεσης ή συντήρησης 
αυτού, καθώς και κατά την διάρκεια λειτουργίας του. 

β) την αστική ευθύνη του έναντι κάθε τρίτου καθ' όλη 
την διάρκεια παραχώρησης. 

Το Δημόσιο σαν κύριος του τουριστικού λιμένα, δεν θα 
έχει καμιά συμμετοχή για την κάλυψη οποιουδήποτε κιν¬ 
δύνου. 


Στα εν λόγω ασφαλιστήρια ο φορέας διαχείρισης πρέπει 
να αναφέρεται ως συνασφαλιζόμενος με το Ελληνικό Δη¬ 
μόσιο/Υπουργείο Ανάπτυξης/Γεν. Γραμματεία Τουρισμού. 

Ο φορέας διαχείρισης πρέπει να υποβάλει αντίγραφα 
των ασφαλιστηρίων συμβολαίων στη Δ/νση Θαλάσσιου 
Τουρισμού και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης, υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο. 

Ο φορέας διαχείρισης υποχρεούται να αποκαταστήσει 
τη ζημιά εντός της προθεσμίας, που θα ταχθεί από το Ελ¬ 
ληνικό Δημόσιο /Υπ. Ανάπτυξης / Γ ενική Γ ραμματεία Του¬ 
ρισμού. 

Εάν παρέλθει άπρακτη η προθεσμία αυτή, το Ελληνικό 
Δημόσιο θα έχει κατά του φορέα διαχείρισης απαίτηση 
ίση με την ασφαλιστική αποζημίωση την οποία αυτός ει- 
σέπραξε ή θα εισέπραττε εάν επεδείκνυε την οφειλόμενη 
κατά τις περιστάσεις επιμέλεια. Το Δημόσιο μπορεί να 
επιδιώξειτην απαίτησή του αυτή και κατάτις διατάξεις πε¬ 
ρί είσπραξης δημοσίων εσόδων. 

Ο φορέας διαχείρισης, υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του ξενοδοχειακού τουριστικού λιμένα και 
να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικαστι¬ 
κή ή εξώδικο ενέργεια στην οποία τυχόν θα προβεί το Δη¬ 
μόσιο, έχοντας ευθύνη για κάθε, έστω και από ελαφρά 
αμέλεια, βλάβη, μείωση ή απώλεια δικαιωμάτων του Δη¬ 
μοσίου. 

Επίσης οφείλει να γνωστοποιεί άμεσα στο Υπουργείο 
Ανάπτυξης/Γενική Γ ραμματεία Τουρισμού κάθε προσβο¬ 
λή δικαιώματος και κάθε σχετική δίκη, στην οποία το Ελ¬ 
ληνικό Δημόσιο δικαιούται να παρέμβει. 

Σε περίπτωση μη τήρησης των προαναφερομένων προ¬ 
ϋποθέσεων ή παράβασης από τον φορέα διαχείρισης 
οποιουδήποτε όρου της παρούσας, το Ελληνικό Δημόσιο 
διάτων αρμοδίων οργάνων αυτού (Υπουργείο Ανάπτυξης 
/Γεν. Γραμματεία Τουρισμού) δικαιούται, με την επιφύλα¬ 
ξη των λοιπών προβλεπομένων συνεπειών, να ζητήσει εγ- 
γράφως από το φορέα διαχείρισης να συμμορφωθεί 
εντός χρονικού διαστήματος τουλάχιστον 45 ημερών 
προς τις υποχρεώσεις του και εάν αυτός δεν τις εκπλη¬ 
ρώσει εντός της τασσόμενης προς τούτο προθεσμίας, να 
προβεί σε ανάκληση της παρούσας. 

Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους, της εις χεί- 
ραςτου εγγύησης. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τον ξενοδοχειακό τουριστικό λιμέ¬ 
να, που περιέρχεται στο Ελληνικό Δημόσιο με όλες τις 
εντός αυτού εγκαταστάσεις, χωρίς καμία αποζημίωση 
του φορέα διαχείρισης. Τυχόν παραμονή του φορέα δια¬ 
χείρισης μετά την λήξη της παραχώρησης, δεν επιφέρει 
παράταση ή ανανέωσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2004 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

Αριθ. Φ.500/133/18002/Ε5 (2) 

Καθορισμός θέσεων πρακτικής άσκησης σπουδαστών Τ.Ε.Ι 
στοΤ.Ε.Ι Πάτρας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12,παρ.1 εδαφ.Δ'τουΝ. 1351/83 
(ΦΕΚ 56/Α/28.4.83) «Εισαγωγή σπουδαστών στην Τριτοβάθ¬ 
μια Εκπ/ση και άλλες διατάξεις». 

2. Τις διατάξεις του άρθ. 29Α του Ν. 1558/85 (ΦΕΚ 137/Α/ 
28.7.85 όπως αυτό προσετέθη με το αρθ. 27 του Ν.2081/92 
(ΦΕΚ154/Α/10.9.92) καιόπωςαντικαταστάθηκεμετηνπαρ. 2 
του αρθ.1 του Ν. 2469/97 (ΦΕΚ 38/Α/14.3.97). 

3. Τις διατάξεις της παρ. 4 του αρθ. 11 του Ν. 2327/95 (ΦΕΚ 
156/Α/31.7.95). 

4. Τις διατάξεις του αρθ. 22, παρ. 3, εδ. ατού Ν. 2362/95 ( 
(ΦΕΚ 247/Α/27.11.95). 

5. Το γεγονός ότι από τις διατάξεις της απόφασης αυτής 
προκαλείται δαπάνη, το ύψος της οποίας αναφέρεται στην 
παρ. 4 της παρούσας απόφασης, στην οποία επίσης αναφέ- 
ρεται και η εγγραφή της πίστωσης στον οικείο προϋπολογι¬ 
σμό για την κάλυψή της. 

6. Την ΣΤ5/53/31.10.2001 απόφαση του Πρωθυπουργού και 
Υπουργού Εθνικής Παιδείας και Θρησκευμάτων «Καθορι¬ 
σμός αρμοδιοτήτων των Υφυπουργών του Υπουργείου Εθνι¬ 
κής Παιδείας και Θρησκευμάτων» (Β' 1484). 

7. Την 1065956/863/Α006/15.7.2003 (Β' 985) κοινή απόφα¬ 
ση του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομίας και 
Οικονομικών». 

8. Το 10015/31.12.2003 έγγραφο του Τ.Ε.Ι. Πάτρας. 

9. Τις διατάξεις του αρθ. 40 του Ν. 849/78 όπως συμπλη¬ 
ρώθηκε με το αρθ.δτου Ν. 2129/93 (Α'57), αποφασίζουμε: 

1. Καθορίζουμε δέκα (10) θέσεις πρακτικής άσκησης 
σπουδαστών Τ.Ε.Ι. στο Τ.Ε.Ι. Πάτρας. 

2. Η πρακτική άσκηση των σπουδαστών Τ.Ε.Ι. πραγματο¬ 
ποιείται για ένα εξάμηνο αρχίζοντας από 1.4.2004. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπολογι¬ 
σμό του παραπάνω φορέα (Τ.Ε.Ι. Πάτρας). 

4. Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού (ΚΑΕ 0289 & 0559) του πα¬ 
ραπάνω Τ.Ε.Ι., ύψους: 16.560,00 ΕΥΡΩ (10 θέσεις X 184 ΕΥΡΩ 
X 9 μήνες) για το τρέχον έτος και 22.080,00 (10 θέσεις X 184 
ΕΥΡΩ XI2 μήνες) για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2004. 

5. Αντίστοιχη πίστωση θα εγγράφεται στους πρϋπολογι- 
σμούς των επόμενων ετώντου Τ.Ε.Ι. Πάτρας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΦΑΡΜΑΚΗΣ Ν. ΓΚΕΣΟΥΛΗΣ 

-♦- 

Αριθ. 2124/Ε5 (3) 

Έγκριση υπερωριακής απασχόλησης σε ένα (1) οδηγό με 
σχέση εργασίας Ι.Δ. Αορίστου Χρόνου του ΤΕΙ Λαμίας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 παρ. 1 του Ν. 3205/2003 
«Περί μισθολογίου Δημοσίων Υπαλλήλων». 

2. Την 2/72757/0022/31.12.2003 εγκύκλιο του Γ.Λ.τ.Κ. «Πα¬ 
ροχή οδηγιών για την εφαρμογή των διατάξεων του Ν. 
3205/2003 (ΦΕΚ 297/τ.Α>. 


3. Την 1873/17.12.2003 απόφαση του Τμήματος Κοινωνι¬ 
κής Επιθεώρησης Ν. Φθιώτιδας της Περιφέρειας Στερεάς 
Ελλάδας του Υπουργείου Εργασίας. 

4. Το γεγονός ότι η δαπάνη που θα προκύψει από την εκτέ¬ 
λεση των εγκεκριμένων ωρών εργασίας, ύψους συνολικά 
επτακόσια ενενήντα πέντε (795) ΕΥΡΩ, σε καμμιά περίπτωση 
δεν επιτρέπεται να υπερβεί τις πιστώσεις που έχουν εγγρά¬ 
φει στον οικείο κωδικό αριθμό (ΚΑΕ 0621) του τακτικού προ¬ 
ϋπολογισμού του ΤΕΙ Λαμίας. 

5. Το γεγονός ότι η υπερωριακή απασχόληση κρίνεται απα¬ 
ραίτητη για κάλυψη εποχιακών εκτάκτων ή επειγουσών ανα¬ 
γκών του ΤΕΙ Λαμίας, αποφασίζουμε: 

Εγκρίνουμε μέσα στα πλαίσιατων εγκεκριμένων πιστώσεων 
του προϋπολογισμού έτους 2004 του ΤΕΙ Λαμίας, την υπερω- 
ριακή απασχόληση πέραντου υποχρεωτικού ωραρίου, σε ένα 
(1) οδηγό με σχέση εργασίας Ι.Δ. Αορίστου Χρόνου του Ιδρύ¬ 
ματος αυτού, για το χρονικό διάστημα από 1.1.2004 έως 
31.12.2004, για αριθμό ωρών εκατόν είκοσι (120) συνολικά και 
έως δύο (2) ώρες ημερησίως. 

Η απόφαση αυτή ισχύει ένα (1) μήνα πριν από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ253/19726/Β6 (4) 

Τροποποίηση και συμπλήρωση της Φ253/128314/Β6 (ΦΕΚ 
1538/τ.Β') απόφαση του Υπουργού Εθνικής Παιδείας και 
Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου β του άρθρου 2 του Ν. 
2525/1997 (ΦΕΚ 188 Α'), όπως αντικαταστάθηκε με τις διατάξεις 
της παραγράφου 2 του άρθρου 1 του Ν. 2909/2001 (ΦΕΚ 90 Α'). 

2. Το 2383/16.2.2003 έγγραφτου Πυλυτεχνείου Κρήτης. 

3. Τις διατάξεις του άρθρου 27 του Ν. 2081/1992, όπως 
αντικαταστάθηκε από τις διατάξεις της παραγράφου 2α του 
άρθρου 1 του Ν. 2469/1997 (ΦΕΚ38τ. Α'), κατ’ εφαρμογή των 
οποίων βεβαιώνεται ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε και συμπληρώνουμε τη Φ253/128314/Β6 
(ΦΕΚ 1538/τ.Β') υπουργική απόφαση «Ορισμός των τμημά¬ 
των και των σχολών των Πανεπιστημίων, των Τ.Ε.Ι. και των 
Ανωτέρων Σχολών Τουριστικών Επαγγελμάτων, των Σχολών 
Τουριστικής Εκπαίδευσης της Ελλάδας καθώς και αυτών του 
Πανεπιστημίου Κύπρου για την εισαγωγή στα οποία απαιτεί¬ 
ται εξέταση σε ειδικά μαθήματα ή πρακτικές δοκιμασίες, τα 
αντίστοιχα ειδικά μαθήματα και πρακτικές δοκιμασίες για κά¬ 
θε ένα από τα τμήματα και τις σχολές αυτές, τον τρόπο, τον 
τόπο καιτο χρόνο εξέτασης και βαθμολόγησης της εξέτασης 
στα ειδικά αυτά μαθήματα και πρακτικές δοκιμασίες και κάθε 
άλλη αναγκαία λεπτομέρεια» ως ακολούθως: 

α) Στο εδάφιο θ της παραγράφου 1 του άρθρου 1 του ΚΕΑΛΑΙ - 
ΟΥ Α' και μετά τη φράση «Αρχιτεκτόνων Μηχανικών του Ε.Μ.Π.» 
προστίθεται η φράση «καιτου Πολυτεχνείου Κρήτης καθώς». 

Η απόφαση αυτή αρχίζει να ισχύει για την εισαγωγή υπο¬ 
ψηφίων στα τμήματα αυτά από το ακαδημαϊκό έτος 2004 - 
2005 και μετά. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

Αριθ. Φ253/19725/Β6 (5) 

Τροποποίηση και συμπλήρωση της Φ253/Β6/1340/11.5.2001 
(ΦΕΚ565/τ.Β') απόφαση του Υπουργού Εθνικής Παιδείας 
και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 3 του άρθρου 2 του Ν. 
2525/1997 (ΦΕΚ 188 Α'), όπως αντικαταστάθηκε με τις διατά¬ 
ξεις της παραγράφου 2 του άρθρου 1 του Ν. 2909/2001 
(ΦΕΚ90 Α'). 

2. Τις προτάσεις των Πανεπιστημίων καιτωνΤΕΙ, για τη λει¬ 
τουργία νέων τμημάτων, μετονομασίες κ.λπ, που διαβιβά¬ 
στηκαν στην υπηρεσία μας σε απάντηση του Φ.251/ 
110439/Β6/9.10.2003 έγγάφου μας. 

3. Τις διατάξεις του άρθρου 27 του Ν. 2081/1992, όπως 
αντικαταστάθηκε από τις διατάξεις της παραγράφου 2α του 
άρθρου 1 του Ν. 2469/1997 (ΦΕΚ 38 τ. Α'), κατ'εφαρμογή των 
οποίων βεβαιώνεται ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε και συμπληρώνουμε τις διατάξεις της 
Φ253/Β6/1340/11.5.2001 (ΦΕΚ 565-Β) υπουργικής απόφα¬ 
σης «Πρόσβαση των κατόχων απολυτηρίου Ενιαίου Λυκείου 
ή άλλου τύπου Λυκείου στην Τριτοβάθμια εκπαίδευση» όπως 
αυτή συμπληρώθηκε και τροποποιήθηκε με τη Φ253/28310/ 
Β6/20.3.2003 (ΦΕΚ 388 Β') ομοία ως ακολούθως: 

Άρθρο 1 

1. Στο εδάφιο I της παραγράφου 2 του άρθρου 1 της ανω¬ 
τέρω απόφασης: 

α) διαγράφεται το τμήμα «ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ 
ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ ΠΑΝΤΕΙΟΥ»το οποίο κατα- 
τμήθηκε σε δυο τμήματα και ειδικότερα στα τμήματα «ΚΟΙ¬ 
ΝΩΝΙΚΗΣ ΠΟΛΙΤΙΚΗΣ ΠΑΝΤΕΙΟΥ» και «ΚΟΙΝΩΝΙΚΗΣ ΑΝ¬ 
ΘΡΩΠΟΛΟΓΙΑΣ ΠΑΝΤΕΙΟΥ». 

β) αντικαθίσταται η υφιστάμενη ονομασία των παρακάτω 
τμημάτων των Πανεπιστημίων με την νέα ονομασία τους ως 
εξής: 

ί) «ΠΑΙΔΑΓΩΓΙΚΟ ΔΗΜΟΤΙΚΗΣ ΕΚΠΑΙΔΕΥΣΗΣ ΔΥΤΙΚΗΣ 
ΜΑΚΕΔΟΝΙΑΣ (ΦΛΩΡΙΝΑ)» αντί «ΠΑΙΔΑΓΩΓΙΚΟ ΔΗΜΟΤΙ¬ 
ΚΗΣ ΕΚΠΑΙΔΕΥΣΗΣ ΘΕΣΣΑΛΟΝΙΚΗΣ (ΦΛΩΡΙΝΑ)». 

μ) «ΠΑΙΔΑΓΩΓΙΚΟ ΝΗΠΙΑΓΩΓΩΝ ΔΥΤΙΚΗΣ ΜΑΚΕΔΟΝΙΑΣ 
(ΦΛΩΡΙΝΑ)» αντί «ΠΑΙΔΑΓΩΓΙΚΟ ΝΗΠΙΑΓΩΓΩΝ ΘΕΣΣΑΛΟ¬ 
ΝΙΚΗΣ (ΦΛΩΡΙΝΑ)» 

III) «ΒΑΛΚΑΝΙΚΩΝ ΣΠΟΥΔΩΝ ΔΥΤΙΚΗΣ ΜΑΚΕΔΟΝΙΑΣ 
(ΦΛΩΡΙΝΑ)» αντί «ΒΑΛΚΑΝΙΚΩΝ ΣΠΟΥΔΩΝ ΘΕΣΣΑΛΟΝΙ¬ 
ΚΗΣ (ΦΛΩΡΙΝΑ)» 

γ) προστίθενται τα παρακάτω νέα τμήματα των Πανεπι¬ 
στημίων : 

ί) «ΚΟΙΝΩΝΙΚΗΣ ΠΟΛΙΤΙΚΗΣ ΠΑΝΤΕΙΟΥ» 
μ) «ΚΟΙΝΩΝΙΚΗΣ ΑΝΘΡΩΠΟΛΟΓΙΑΣ ΠΑΝΤΕΙΟΥ» 

III) ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ 
ιν) ΤΕΧΝΩΝ ΗΧΟΥ ΚΑΙ ΕΙΚΟΝΑΣ ΙΟΝΙΟΥ ΠΑΝΕΠΙΣΤΗΜΙΟΥ 
(ΚΕΡΚΥΡΑ) 

ν) ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ ΝΕ¬ 
ΩΝ ΤΕΧΝΟΛΟΓΙΩΝ ΙΩΑΝΝΙΝΩΝ (ΑΓΡΙΝΙΟ) 

2) Στο εδάφιο II της παραγράφου 2 του άρθρου 1 της πα¬ 
ραπάνω απόφασης: 

α) αντικαθίσταται η υφιστάμενη ονομασία των παρακάτω 
τμημάτων των Πανεπιστημίων με την νέα ονομασία τους ως 
εξής: 

ί) «ΠΑΙΔΑΓΩΓΙΚΟ ΔΗΜΟΤΙΚΗΣ ΕΚΠΑΙΔΕΥΣΗΣ ΔΥΤΙΚΗΣ 
ΜΑΚΕΔΟΝΙΑΣ (ΦΛΩΡΙΝΑ)» αντί «ΠΑΙΔΑΓΩΓΙΚΟ ΔΗΜΟΤΙ¬ 
ΚΗΣ ΕΚΠΑΙΔΕΥΣΗΣ ΘΕΣΣΑΛΟΝΙΚΗΣ (ΦΛΩΡΙΝΑ)». 

μ) «ΠΑΙΔΑΓΩΓΙΚΟ ΝΗΠΙΑΓΩΓΩΝ ΔΥΤΙΚΗΣ ΜΑΚΕΔΟΝΙΑΣ 
(ΦΛΩΡΙΝΑ)» αντί «ΠΑΙΔΑΓΩΓΙΚΟ ΝΗΠΙΑΓΩΓΩΝ ΘΕΣΣΑΛΟ¬ 
ΝΙΚΗΣ (ΦΛΩΡΙΝΑ)» 


β) αντικαθίσταται η υφιστάμενη ονομασία του παρακάτω 
τμήματος των ΤΕΙ με την νέα ονομασία του ως εξής : 

ί) «ΒΙΟΛΟΓΙΚΗΣ ΓΕΩΡΓΙΑΣ ΙΟΝΙΩΝ ΝΗΣΩΝ (ΑΡΓΟΣΤΟΛΙ)» 
αντί «ΒΙΟΛΟΓΙΚΗΣ ΓΕΩΡΓΙΑΣ ΗΠΕΙΡΟΥ (ΑΡΓΟΣΤΟΛΙ)» 

γ) προστίθενται τα παρακάτω νέα τμήματα των Πανεπι¬ 
στημίων : 

ί) ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ 
μ) ΠΛΗΡΟΦΟΡΙΚΗΣ ΙΟΝΙΟΥ ΠΑΝΕΠΙΣΤΗΜΙΟΥ (ΚΕΡΚΥΡΑ) 

Ιϋ) ΠΛΗΡΟΦΟΡΙΚΗΣ ΜΕ ΕΦΑΡΜΟΓΕΣ ΣΤΗ ΒΙΟΙΑΤΡΙΚΗ 
ΣΤΕΡΕΑΣ ΕΛΛΑΔΑΣ (ΛΑΜΙΑ) 

ιν) ΕΚΠΑΙΔΕΥΤΙΚΗΣ ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ ΜΑΚΕ¬ 
ΔΟΝΙΑΣ (ΘΕΣ/ΚΗ) 

ν) ΚΟΙΝΩΝΙΚΗΣ ΚΑΙ ΕΚΠΑΙΔΕΥΤΙΚΗΣ ΠΟΛΙΤΙΚΗΣ ΠΕΛΟ¬ 
ΠΟΝΝΗΣΟΥ (ΚΟΡΙΝΘΟ) 

3) Στο εδάφιο III της παραγράφου 2 του άρθρου 1 της πα¬ 
ραπάνω απόφασης: 

α)προστίθεται το παρακάτω νέο τμήμα Πανεπιστημίου: 
ί) ΒΙΟΙΑΤΡΙΚΗΣ ΤΕΧΝΟΛΟΓΙΑΣ ΘΕΣΣΑΛΙΑΣ (ΛΑΡΙΣΑ) 

4) Στο εδάφιο IV της παραγράφου 2 του άρθρου 1 της πα¬ 
ραπάνω απόφασης: 

α) αντικαθίσταται η υφιστάμενη ονομασία του παρακάτω τμή¬ 
ματος των Πανεπιστημίων με την νέα ονομασία του ως εξής: 

ί) «ΜΗΧΑΝΙΚΩΝ ΔΙΑΧΕΙΡΙΣΗΣ ΕΝΕΡΓΕΙΑΚΩΝ ΠΟΡΩΝ ΔΥ¬ 
ΤΙΚΗΣ ΜΑΚΕΔΟΝΙΑΣ (ΚΟΖΑΝΗ)» αντί «ΜΗΧΑΝΙΚΩΝ ΔΙΑΧΕΙ¬ 
ΡΙΣΗΣ ΕΝΕΡΓΕΙΑΚΩΝ ΠΟΡΩΝ ΘΕΣΣΑΛΟΝΙΚΗΣ (ΚΟΖΑΝΗ)» 
β) αντικαθίσταται η υφιστάμενη ονομασία των παρακάτω 
τμημάτων των ΤΕΙ με την νέα ονομασία τους ως εξής : 

ί) «ΤΕΧΝΟΛΟΓΙΑΣ ΗΧΟΥ ΚΑΙ ΜΟΥΣΙΚΩΝ ΟΡΓΑΝΩΝ ΙΟ- 
ΝΙΩΝ ΝΗΣΩΝ (ΛΗΞΟΥΡΙ)» αντί «ΤΕΧΝΟΛΟΓΙΑΣ ΗΧΟΥ ΚΑΙ 
ΜΟΥΣΙΚΩΝ ΟΡΓΑΝΩΝ ΗΠΕΙΡΟΥ (ΛΗΞΟΥΡΙ)» 
μ) «ΟΙΚΟΛΟΓΙΑΣ ΚΑΙ ΠΕΡΙΒΑΛΛΟΝΤΟΣ ΙΟΝΙΩΝ ΝΗΣΩΝ 
(ΖΑΚΥΝΘΟ)» αντί «ΟΙΚΟΛΟΓΙΑΣ ΚΑΙ ΠΕΡΙΒΑΛΛΟΝΤΟΣ ΠΑ¬ 
ΤΡΑΣ (ΖΑΚΥΝΘΟ)» 

ιιι) «ΒΙΟΛΟΓΙΚΗΣ ΓΕΩΡΓΙΑΣ ΙΟΝΙΩΝ ΝΗΣΩΝ (ΑΡΓΟΣΤΟΛΙ)» 
αντί «ΒΙΟΛΟΓΙΚΗΣ ΓΕΩΡΓΙΑΣ ΗΠΕΙΡΟΥ (ΑΡΓΟΣΤΟΛΙ)" 

γ) προστίθενται τα παρακάτω νέα τμήματα των Πανεπι¬ 
στημίων: 

ί) ΜΗΧΑΝΙΚΩΝ ΧΩΡΟΤΑΞΙΑΣ ΚΑΙ ΑΝΑΠΤΥΞΗΣ ΘΕΣΣΑΛΟ¬ 
ΝΙΚΗΣ (ΒΕΡΟΙΑ) 

μ) ΔΙΟΙΚΗΣΗΣ ΤΕΧΝΟΛΟΓΙΩΝ ΜΑΚΕΔΟΝΙΑΣ (ΝΑΟΥΣΑ) 

III) ΠΛΗΡΟΦΟΡΙΚΗΣ ΙΟΝΙΟΥ ΠΑΝΕΠΙΣΤΗΜΙΟΥ (ΚΕΡΚΥΡΑ) 
ιν) ΤΕΧΝΩΝ ΗΧΟΥ ΚΑΙ ΕΙΚΟΝΑΣ ΙΟΝΙΟΥ ΠΑΝΕΠΙΣΤΗΜΙΟΥ 
(ΚΕΡΚΥΡΑ) 

ν) ΒΙΟΙΑΤΡΙΚΗΣ ΤΕΧΝΟΛΟΓΙΑΣ ΘΕΣΣΑΛΙΑΣ (ΛΑΡΙΣΣΑ) 
νι) ΑΡΧΙΤΕΚΤΟΝΩΝ ΜΗΧΑΝΙΚΩΝ ΠΟΛΥΤΕΧΝΕΙΟΥ ΚΡΗ¬ 
ΤΗΣ (ΧΑΝΙΑ) 

νϋ) ΔΙΑΧΕΙΡΙΣΗΣ ΠΟΛΙΤΙΣΜΙΚΟΥ ΠΕΡΙΒΑΛΛΟΝΤΟΣ ΚΑΙ 
ΝΕΩΝ ΤΕΧΝΟΛΟΓΙΩΝ ΙΩΑΝΝΙΝΩΝ (ΑΓΡΙΝΙΟ) 
νίϋ) ΠΛΗΡΟΦΟΡΙΚΗΣ ΜΕ ΕΦΑΡΜΟΓΕΣ ΣΤΗ ΒΙΟΙΑΤΡΙΚΗ 
ΣΤΕΡΕΑΣ ΕΛΛΑΔΑΣ (ΛΑΜΙΑ) 

δ) προστίθενται τα παρακάτω νέα τμήματα των ΤΕΙ: 
ί) ΠΛΗΡΟΦΟΡΙΚΗΣ ΚΑΙ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΔΥ¬ 
ΤΙΚΗΣ ΜΑΚΕΔΟΝΙΑΣ (ΚΑΣΤΟΡΙΑ) 
ϋ) ΤΗΛΕΠΙΚΟΙΝΩΝΙΑΚΩΝ ΣΥΣΤΗΜΑΤΩΝ ΚΑΙ ΔΙΚΤΥΩΝ 
ΜΕΣΟΛΟΓΓΙΟΥ (ΝΑΥΠΑΚΤΟ) 

ΙΙί) ΤΕΧΝΟΛΟΓΙΑΣ ΑΕΡΟΣΚΑΦΩΝ ΧΑΛΚΙΔΑΣ (ΧΑΛΚΙΔΑ) 
ιν) ΤΗΛΕΠΛΗΡΟΦΟΡΙΚΗΣ ΚΑΙ ΔΙΟΙΚΗΣΗΣ ΗΠΕΙΡΟΥ (ΑΡ¬ 
ΤΑ) 

5) Στο εδάφιο V της παραγράφου 2 του άρθρου 1 της πα¬ 
ραπάνω απόφασης: 

α) αντικαθίσταται η υφιστάμενη ονομασία του παρακάτω 
τμήματος των ΤΕΙ με την νέα ονομασία του ως εξής : 

ί) ΕΦΑΡΜΟΓΩΝ ΠΛΗΡΟΦΟΡΙΚΗΣ ΣΤΗ ΔΙΟΙΚΗΣΗ ΚΑΙ 
ΣΤΗΝ ΟΙΚΟΝΟΜΙΑ ΙΟΝΙΩΝ ΝΗΣΩΝ (ΛΕΥΚΑΔΑ) αντί «ΕΦΑΡ¬ 
ΜΟΓΩΝ ΠΛΗΡΟΦΟΡΙΚΗΣ ΣΤΗ ΔΙΟΙΚΗΣΗ ΚΑΙ ΣΤΗΝ ΟΙΚΟ¬ 
ΝΟΜΙΑ ΗΠΕΙΡΟΥ (ΛΕΥΚΑΔΑ)» 

β) προστίθενται τα παρακάτω νέα τμήματα των Πανεπι¬ 
στημίων: 

ί) ΜΑΡΚΕΤΙΝΓΚ ΚΑΙ ΔΙΟΙΚΗΣΗΣ ΛΕΙΤΟΥΡΓΙΩΝ ΜΑΚΕΔΟ¬ 
ΝΙΑΣ (ΕΔΕΣΣΑ) 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Π) ΔΙΟΙΚΗΣΗΣ ΤΕΧΝΟΛΟΓΙΩΝ ΜΑΚΕΔΟΝΙΑΣ (ΝΑΟΥΣΑ) 

III) ΒΙΟΜΗΧΑΝΙΚΗΣ ΔΙΟΙΚΗΣΗΣ ΚΑΙ ΤΕΧΝΟΛΟΓΙΑΣ ΠΕΙΡΑΙΑ 
γ) προστίθενται τα παρακάτω νέα τμήματα των ΤΕΙ: 
ί) ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΠΕΙΡΑΙΑ (ΣΠΕΤΣΕΣ) 
μ) ΤΟΥΡΙΣΤΙΚΩΝ ΕΠΙΧΕΙΡΗΣΕΩΝ ΙΟΝΙΩΝ ΝΗΣΩΝ (ΑΡ¬ 
ΓΟΣΤΟΛΙ) 

III) ΔΙΟΙΚΗΣΗΣ ΕΠΙΧΕΙΡΗΣΕΩΝ ΙΟΝΙΩΝ ΝΗΣΩΝ (ΛΗΞΟΥΡΙ) 

6. Το εδάφιο α της παραγράφου 4 της ανωτέρω απόφασης 
διαγράφεται και αντικαθίσταται ως ακολούθως : 

«α) Επικυρωμένο αντίγραφο του απολυτηρίου τίτλου δευ¬ 
τεροβάθμιας εκπαίδευσης που κατέχει. Αν ο τίτλος προέρχε¬ 
ται από ξένο σχολείο, συνυποβάλλεται και βεβαίωση της οι¬ 
κείας εκπαιδευτικής ή διπλωματικής αρχής της Χώρας το 
πρόγραμμα σπουδών της οποίας ακολουθείτο σχολείο αυτό 
από την οποία να προκύπτει η δυνατότητα για εισαγωγή του 
σε Πανεπιστήμια της Χώρας αυτής. Εφόσον ο τίτλος προέρ¬ 
χεται από ξένο σχολείο που λειτουργεί στην Ελλάδα εκτός 
της ανωτέρω βεβαίωσης, συνυποβάλλεται και βεβαίωση της 
οικείας Διεύθυνσης Δευτεροβάθμιας Εκπαίδευσης για τη νό¬ 
μιμη λειτουργία του σχολείου αυτού στην Ελλάδα». 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-*- 

Αριθ. 08/Δ.Τ.Α./2470 (6) 

Προσαρμογή της συστατικής πράξης του Ν.Π.Δ.Δ. «Δημοτι¬ 
κό Γυμναστήριο Σπάτων - Αττικής» (ΦΕΚ 214/τ.Β'/ 
19.3.1971) στις διατάξεις του Δ.Κ.Κ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995. 

2. Τις διατάξεις Ν. 2503/1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107Α\Α'/30.5.1997). 

3. Τις ρυθμίσεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/92, σχετικά με την 
υποχρέωση αναγραφής «κάλυψη δαπάνης» που συνεπάγε¬ 
ται η έκδοση κάθε κανονιστικής πράξης. 

4. Την από 2.3.1971 απόφαση ίδρυσης του Ν.Π.Δ.Δ. με την 
επωνυμία «Δημοτικό Γυμναστήριο Σπάτων - Αττικής» (ΦΕΚ 
214/τ. Β'/19.3.1971). 

5. Την οικ. 16976/12.11.2003 (ΦΕΚ 1693/Β/2003) απόφαση 
του Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γενικού Γ ραμματέα Περι¬ 
φέρειας» στο Γ ενικό Διευθυντή της Περιφέρειας Αττικής. 

6. Την 214/2003 απόφαση του Δημοτικού Συμβουλίου Σπά¬ 
των, αποφασίζουμε: 

1. Συστήνουμε Νομικό Πρόσωπο Δημοσίου Δικαίου με την 
επωνυμία «ΔΗΜΟΤΙΚΟ ΓΥΜΝΑΣΤΗΡΙΟ ΣΠΑΤΩΝ “ΔΗΜΗ- 
ΤΡΗΣ ΔΗ Μ ΗΤΡΙΟΥ”», το οποίο διέπεται από τις διατάξεις του 
άρθρου 203 του Π.Δ/τος 410/1995 (Δ.Κ.Κ.). 

2. Έδρα του Νομικού Προσώπου είναι ο Δήμος Σπάτων Ατ¬ 
τικής. 

3. Σκοπός του Νομικού Προσώπου είναι: 

α) Η προαγωγή και ανάπτυξη του αθλητισμού με αξιοποίηση 
του έμψυχου υλικού του Δήμου Σπάτων και ιδιαίτερατων νέων. 

β) Η άσκηση, με διάφορα αθλήματα, του σώματος, που 
αποσκοπεί στη διατήρηση και βελτίωση της φυσικής κατά¬ 
στασης και υγείας των αθλουμένων δημοτών και κατοίκων 
του Δήμου Σπάτων. 

γ) Η διατήρηση και λειτουργία αθλητικών τμημάτων στί¬ 
βου, ποδοσφαίρου, μπάσκετ, βόλεϊ, τένις, γυμναστικής, κο¬ 
λύμβησης, ως και λοιπών αθλημάτων. 

δ) Η προσπάθεια για εξεύρεση και κατασκευή γηπέδου, γυ¬ 
μναστηρίου, ως και άλλων αγωνιστικών χώρων, ακόμη δε και 
για εξοπλισμό των αθλητικών εγκαταστάσεων με όργανα και 
άλλα μέσα άσκησης και αγωνιστικής. 


ε) Η διεξαγωγή αθλητικών αγώνων και η συμμετοχή κατ’ 
άθλημα, σύμφωνα με τα γενικά και ειδικά προγράμματα, σε 
φιλικούς αγώνες, κύπελλα, σε τοπικά, περιφερειακά, Πανελ¬ 
λήνια και διεθνή πρωταθλήματα και σ’ οποιουσδήποτε άλ¬ 
λους αθλητικούς αγώνες. 

στ) Η ανάπτυξη σχέσεων συνεργασίας μεταξύ άλλων αθλη¬ 
τικών Ν.Π.Δ.Δ., Σωματείων, Ομοσπονδιών, Αθλητικών και λοι¬ 
πών Αρχώντου Κράτους. 

4) Πόροι του Νομικού Προσώπου είναι: 
α) Η ετήσια επιχορήγηση του Δήμου Σπάτων, η οποία ανέρ¬ 
χεται στο ύψος των 10.000 € και θα καλύπτει τουλάχιστον τις 
λειτουργικές ανάγκες του Γυμναστηρίου. 

β) Η επιχορήγηση και κάθε άλλη παροχή του Κράτους ή άλ¬ 
λου φορέα, είτε απ’ ευθείας προς αυτό, είτε προς το Δήμο για 
το Νομικό Πρόσωπο του Γ υμναστηρίου. 

γ) Κάθε είδους εισφορές, δωρεές, κληρονομιές και κληρο¬ 
δοσίες. 

δ) Οι εισπράξεις από το αντίτιμο υπηρεσιών που παρέχειτο 
Νομικό Πρόσωπο. 

ε) Οι πρόσοδοι από την ιδία περιουσία του Νομικού Προ¬ 
σώπου, ως και κάθε άλλη πρόσοδος μη κατονομαζόμενη ει¬ 
δικά από τα ανωτέρω. 

5. Το Νομικό Πρόσωπο διοικείται από πενταμελές (5) Διοι¬ 
κητικό Συμβούλιο, τα μέλη του οποίου με τους αναπληρωτές 
του, εκτός του Προέδρου, ορίζονται με απόφαση του Δημο¬ 
τικού Συμβουλίου και αποτελείται από: 

α) Το Δήμαρχο ή άλλο μέλος αιρετό ή μη, που ορίζεται από 
αυτόν, ως πρόεδρος του Διοικητικού Συμβουλίου, 
β) Δύο (2) Δημοτικούς Συμβούλους, 
γ) Δύο (2) δημότες ή κατοίκους του Δήμου Σπάτων που 
έχουν ανάλογη επαγγελματική δράση ή ειδικές γνώσεις ανά¬ 
λογα με το σκοπό του Νομικού Προσώπου. 

Το Διοικητικό Συμβούλιο του Νομικού Προσώπου στην αρ¬ 
χή κάθε δημοτικής περιόδου εκλέγει από τα μέλη του τον 
Αντιπρόεδρο και το Γ ραμματέα αυτού. 

Η θητείατου Διοικητικού Συμβουλίου ακολουθεί τη δημοτική 
περίοδο του Δημοτικού Συμβουλίου και λήγει πάντοτε με την 
εγκατάσταση του νέου Διοικητικού Συμβουλίου. 

6. Το Νομικό Πρόσωπο εκπροσωπείται ενώπιον των Δικα¬ 
στηρίων και κάθε άλλης Αρχής από τον Πρόεδρο του Διοικη¬ 
τικού Συμβουλίου και σε περίπτωση απουσίας ή κωλύματος 
του από τον Αντιπρόεδρο αυτού. 

7. Το Νομικό Πρόσωπο διαθέτει δική του σφραγίδα, η οποία 
έχει σχήμα στρογγυλό και την επωνυμία του Νομικού Προσώ¬ 
που «ΔΗΜΟΤΙΚΟ ΓΥΜΝΑΣΤΗΡΙΟ ΣΠΑΤΩΝ “ΔΗΜΗΤΡΗΣΔΗ- 
ΜΗΤΡΙΟΥ”» και στο μέσο αυτής έμβλημα αθλητή δρομέα. 

8. Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής προκαλείται δαπά¬ 
νη σε βάρος του προϋπολογισμού του Δήμου Σπάτων για το 
τρέχον οικονομικό έτος ύψους 10.000,00 € και 10.000,00 € 
για καθένα από τα επόμενα οικ. έτη. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Παλλήνη, 18 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 812 (7) 

Σύσταση στο Δήμο Λειβαθούς Ν. Κεφαλληνίας Νομικού προ¬ 
σώπου με την επωνυμία «Σχολική Επιτροπή Ειδικού Δη¬ 
μοτικού Σχολείου Περατάτων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 
Έχοντας υπόψη: 

1. Τις διατάξεις: 

α) των παραγ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες Διατάξεις» (τ.Α'. 110) και 







5402 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) του άρθρου 203 του Δημοτικού και Κοινοτικού Κώδικα 
Π.Δ./γμα 410/1995 (231/τ.Α'). 

2. Την 26/2004 απόφαση του Δημοτικού Συμβουλίου Δή¬ 
μου Λειβαθούς περί σύστασης Ν.Π. με την επωνυμία «Σχολι¬ 
κή Επιτροπή Ειδικού Δημοτικού Σχολείου Περατάτων» Δή¬ 
μου Λειβαθούς Ν. Κεφαλληνίας. 

3. Τις διατάξεις του άρθρου 27 Ν. 2081/1992 και της εγκυ¬ 
κλίου 570/7.10.1992 της Γραμματείας του υπουργικού Συμ¬ 
βουλίου για τον έλεγχο που προκαλούν οι κανονιστικές διοι¬ 
κητικές πράξεις. 

4. Την 12321/13.7.2000 (Φ.Ε.Κ. 883/τ.Β'/2000) απόφαση Γε¬ 
νικού Γραμματέα Περιφέρειας Ιονίων Νησιών «Περί παροχής 
εξουσιοδότησης υπογραφής», αποφασίζουμε: 

1. Συνιστούμε στο Δήμο Λειβαθούς του Νομού Κεφαλλη¬ 
νίας, Νομικό Πρόσωπο με την Επωνυμία «Σχολική Επιτροπή 
Ειδικού Δημοτικού Σχολείου Περατάτων «Δήμου Λειβαθούς 
Νομού Κεφαλληνίας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λπ. 

β) Η εκτέλεση μικρών έργων για επισκευή και συντήρηση 
των διδακτηρίων. 

γ) Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη και βιβλία, 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία τους και γενικότερα η λήψη 
όλων των μέτρων που κρίνονται αναγκαία για τη στήριξη της 
διοικητικής λειτουργίας των μονάδων. 

3. Το Νομικό Πρόσωπο θα διοικείται από πενταμελές διοι¬ 
κητικό συμβούλιο αποτελούμενο από: 

Α. Το Διευθυντή του Ειδικού Δημοτικού Σχολείου Περατά¬ 
των, 

Β. Ένα (1) Δημοτικό Σύμβουλο , 

Γ. Ένα (1) εκπρόσωπο του Συλλόγου Γονέωντων μαθητών 
του Ειδικού Δημοτικού Σχολείου Περατάτων και 

Δ. Δύο (2) δημότες με τους αναπληρωτές τους που ορίζο¬ 
νται από το Δημοτικό Συμβούλιο. 

Σε κάθε περίπτωση που δεν υπάρχει Σύλλογος Γονέων ορί¬ 
ζεται ένας γονέας μαθητή. 

4. Η θητεία του Πρώτου Διοικητικού Συμβουλίου του Νομι¬ 
κού Προσώπου λήγει με την λήξη της παρούσας δημοτικής 
περιόδου. 

Η θητεία των μελώντου Διοικητικού Συμβουλίου ακολουθεί 
τη δημοτική περίοδο. 

Το Διοικητικό Συμβούλιο εκλέγει Α/Πρόεδρο και Γ ραμμα¬ 
τέα. 

5. Πόροι του Νομικού Προσώπου είναι: 

α) Η Ετήσια επιχορήγηση του Δήμου 

β) Η Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

ε) Πρόσοδοι από την περιουσία του, έσοδα από κυλικείο 
κ.λπ. 

6. Περιουσία 

Στα περιουσιακά στοιχεία του Ν.Π. ανήκει ολόκληρη η υφι¬ 
στάμενη κινητή και ακίνητη περιουσίατης Σχολικής μονάδας. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβου¬ 
λίου και όταν αυτός απουσιάζει από τον Α/Πρόεδρο. 

8. Το Νομικό Πρόσωπο καταργείται με αιτιολογημένη από¬ 
φαση του Δημοτικού Συμβουλίου Λειβαθούς και τα περιουσια¬ 
κά του στοιχεία περιέρχονται στον Δήμο Λειβαθούς. 


9. Από τις διατάξεις αυτής της απόφασης προκαλείται δαπά¬ 
νη στο Δήμο Λειβαθούς ποσού 500,00 Ευρώ για το έτος 2004 
που θα καλυφθούν από τον Κ.Α. 212.1 του προϋπολογισμού 
του και για καθένα από τα επόμενα 5 (πέντε) έτη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως και ισχύει από τη δημοσίευσή της. 

Αργοστόλι, 12 Φεβρουάριου 2004 
Με εντολή Γ ενικού Γ ραμματέα Περιφέρειας 
Ο Διευθυντής 
ΘΩΜΑΣ ΚΟΥΚΟΥΛΕΤΣΟΣ 
-Φ- 

Αριθ. 1844 (8) 

Μεταφορά μίας κενής οργανικής θέσης Δ.Ε.Π. στη Σχολή 

Αρχιτεκτόνων Μηχανικών του Ε.Μ.Π. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Τις διατάξεις της παρ. 5 (α) του άρθρου 14 του Ν. 
2817/2000. 

2. Το Φ. 121.1/2/95364(3)α/Β2/24.12.2003 έγγραφο του 
Υπουργείου Εθνικής Παιδείας και Θρησκευμάτων. 

3. Την πρόταση της Γ.Σ. της Σχολής Αρχιτεκτόνων Μηχανι¬ 
κών (συνεδρία 15.5.2002) και 

4. Τη σύμφωνη γνώμη του Πρυτανικού Συμβουλίου (συνε¬ 
δρίαση 11.2.2004), αποφασίζουμε: 

Μεταφέρεται μία (1) επιπλέον κενή οργανική θέση Δ.Ε.Π., 
που διετέθη στο Ίδρυμα με το Φ.121.1/2/95364(3)α/Β2/ 
24.12.2003 έγγραφο του ΥΠ.Ε.Π.Θ στα πλαίσια του Ετήσιου 
Προγραμματισμού θέσεων Δ.Ε.Π. ακαδημαϊκού έτους 2002- 
2003 από το Α.Ε.Ι., στη Σχολή Αρχιτεκτόνων Μηχανικών του 
Ιδρύματος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Φεβρουάριου 2004 
Ο Πρύτανης 

ΑΝΔΡΕΑΣ Γ. ΑΝΔΡΕΟΠΟΥΛΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

1. Στη Φ. 12.1/127099/Β3 υπουργική απόφαση (ΦΕΚ 
1838/Β/2003) στο α/α 5 της σελίδας 25027, των εκδόσεων 
ΑΓΡΟΤΥΠΟΣ ΑΈ. ΕΚΔΟΤΙΚΗ ΑΝΩΝΥΜΗ ΕΤΑΙΡΙΑ ΑΓΡΟΤΙ- 
ΚΟΥΤΥΠΟΥ μετίτλο συγγράμματος ΕΓΧΩΡΙΕΣ ΦΥΛΕΣ ΠΡΟ¬ 
ΒΑΤΩΝ ΠΕΡΙΓΡΑΦΗ ΦΥΛΟΓΕΝΕΙΑ ΓΕΝΕΤΙΚΗ ΒΕΛΤΙΩΣΗ 
ΔΙΑΦΥΛΑΞΗ του συγγραφέα ΡΟΓΔΑΚΗ Ε. διορθώνονται τα 
εσφαλμένα τμήματα διανομής: 

«ΦΥΤΙΚΗΣ ΠΑΡΑΓΩΓΗΣ, ΖΩΙΚΗΣ ΠΑΡΑΓΩΓΗΣ, ΓΕΩΠΟΝΙ¬ 
ΚΗΣ ΒΙΟΤΕΧΝΟΛΟΓΙΑΣ, ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ 
ΑΝΑΠΤΥΞΗΣ, ΕΠΙΣΤΗΜΗΣ & ΤΕΧΝΟΛΟΓΙΑΣ ΤΡΟΦΙΜΩΝ, 
ΑΞΙΟΠΟΙΗΣΗΣ ΦΥΣΙΚΩΝ ΠΟΡΩΝ & ΓΕΩΡΓΙΚΗΣ ΜΗΧΑΝΙ¬ 
ΚΗΣ» στα σωστά: 

«1. ΦΥΤΙΚΗΣ ΠΑΡΑΓΩΓΗΣ ΓΠΑ 

2. ΖΩΙΚΗΣ ΠΑΡΑΓΩΓΗΣ ΓΠΑ 

3. ΓΕΩΠΟΝΙΚΗΣ ΒΙΟΤΕΧΝΟΛΟΓΙΑΣ ΓΠΑ 

4. ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ ΓΠΑ 

5. ΕΠΙΣΤΗΜΗΣ & ΤΕΧΝΟΛΟΓΙΑΣ ΤΡΟΦΙΜΩΝ ΓΠΑ 

6. ΑΞΙΟΠΟΙΗΣΗΣ ΦΥΣΙΚΩΝ ΠΟΡΩΝ & ΓΕΩΡΓΙΚΗΣ ΜΗΧΑ¬ 
ΝΙΚΗΣ ΓΠΑ». 

2. Στη Φ.12.1/5794/Β3 απόφαση (ΦΕΚ 152/Β/2004) στην 
παράγραφο 5 και 6, στο σημείο: (ΦΕΚ 1507/Β/2003) αντί¬ 
στοιχα, διορθώνεται το εσφαλμένο «ΦΕΚ 1507/τ.Β/2003» στο 
σωστό: «ΦΕΚ 1507/τ.Β'/2002». 

(Από το Υπουργείο Εθνικής Παιδείας 
και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




